5.		Udelenie plnomocenstva na zastupovanie účastníka konania
			(§ 17 ods. 3 ZoSK)
Vec: Plnomocenstvo
Podpísaný Adam Beňo, nar. 22. 7. 1982, bytom Kamenná ul. č. 2543/21, 010 01 Žilina splnomocňujem Vladimíra Horáčka, nar. 8. 1. 1985, bytom Gabajova ul. č. 2034/37, 010 01 Žilina, aby ma zastupoval v konaní Spoločného stavebného úradu v Strečne vo všetkých právnych úkonoch spojených s mojou žiadosťou o povolenie rekonštrukcie rodinného domu č. 254 v obci Hôrky, k. ú. Hôrky.
Na základe tohto splnomocnenia je oprávnený Vladimír Horáček, nar. 8. 1. 1985, bytom Gabajova ul. č. 2034/37, 010 01 Žilina samostatne vykonávať všetky úkony, podávať návrhy a žiadosti, opravné prostriedky, námietky, vzdávať sa ich a preberať doručované písomnosti.
V Žiline dňa 3. 4. 2023	Adam Beňo
Toto plnomocenstvo prijímam	Vladimír Horáček
Poznámka
Zástupcu na základe plnomocenstva si môže zvoliť každý účastník konania. Zástupcom účastníka konania môže byť každý, kto má procesnú spôsobilosť a jeho záujmy nie sú v rozpore so zastupovaným a má tiež predpoklady konať pred správnym orgánom.
V prípadoch, keď je účastník konania zastúpený na základe plnomocenstva, koná za účastníka jeho zástupca. Zo zastúpenia vznikajú práva a povinnosti priamo zastúpenému. Ak však ide o úkony, ktoré môže vykonať iba sám účastník konania, je povinný na výzvu správneho orgánu dostaviť sa na požadovaný úkon.
Pre doručovanie písomností platí, že správny orgán doručí písomnosť v súlade s plnomocenstvom splnomocnenému zástupcovi, ale ak má povinnosť priamo účastník konania, doručí písomnosť aj jemu (napr. povinnosť uhradiť trovy konania, zaplatiť pokutu a pod.).